sagorsarker/bangla-wikipedia huggingface dataset:
গোরেশ্বর হত্যাকাণ্ড

ভারতের অঙ্গরাজ্য আসামের কামরূপ জেলার গোরেশ্বরে (বর্তমানে বাক্সা জেলা) বাঙালি হিন্দুদের ওপর যে জাতিবিদ্বেষী গণহত্যা হয় তা গোরেশ্বর গণহত্যা নামে কুখ্যাত৷
ভারতের স্বাধীনতা আন্দোলন সময়কালীন ও স্বাধীনতা পরবর্তীকালে আসাম রাজ্যে বিভিন্নভাবে শরণার্থী বাঙালি হিন্দুরা জাতিবিদ্বেষের শিকার হন৷ দেশভাগ চলাকালীন বিভিন্ন গণহত্যার পরবর্তী সময়ে সর্বাধিক উল্লেখ্য আন্দোলনগুলির মধ্যে একটি হলো আসামে বরাকে ১৯৬০ খ্রিস্টাব্দে সংঘটিত বাংলা ভাষার অধিকারের জন্য আন্দোলন৷ আসাম সরকার অসমীয়া ভাষাকে আসাম রাজ্যের একমাত্র সরকারী ভাষা হিসাবে নথিভুক্ত করার সিদ্ধান্ত নেন, ফলস্বরূপ বহুবছর বসবাসকারী ভূমিপুত্র বাঙালি জাতির লোক এর প্রতিবাদে গর্জে ওঠে ও আন্দোলনে নামে৷ বাঙালি জাতি অধ্যুষিত দক্ষিণ আসামের বরাক উপত্যকা অঞ্চল এই আন্দোলনের মুলকেন্দ্র হয়ে উঠলে অপরদিকে অসমীয়া জাতি অধ্যুষিত ব্রহ্মপুত্র উপত্যকা অঞ্চলে বাঙালিদের ওপর চরম দুর্ভোগ নেমে আসে৷
বিভিন্ন সূত্র অনুযায়ী জানা যায় ১৯৬০ খ্রিস্টাব্দের জুলাই মাসে শিবসাগরে অসমীয়া শিক্ষক সম্প্রদায়ের দ্বারা বাঙালিদের ওপর আক্রমণ ও বিতাড়নের জন্য একটি গোপন বৈঠক করা হয়৷ বৈঠক সফল হওয়ার পরদিন থেকেই ছাত্র সংগঠনের সহায়তাতে যোরহাট, ডিব্রুগড় অঞ্চলে জমায়েত হয়৷
১৯৬০ খ্রিস্টাব্দে ১৪ই জুলাই শিবসাগরে বাঙালিদের দোকান ও বাসভবন লুন্ঠন শুরু হয়৷ নিম্ন আসামের কামরূপ বিভাগের নওগাঁ জেলা ও পরে গোয়ালপাড়া অঞ্চলে গণহত্যা শুরু হয়৷ গোরেশ্বরের ২৫ টি গ্রামে এই লুন্ঠন ও হত্যালীলা সর্বাধিক হয়৷ আইনজ্ঞ গোপালজি মহোত্রার সরকারী নথি অনুযায়ী সমগ্র অঞ্চলে চিরুনি তল্লাশি করে ৪০১৯ টি কুটির, ৫৮ টি বসতভীটা নষ্ট করা হয়৷ পুলাশ কমিশনারের মতে অন্ততঃ ৯ জনের মৃৃত্যু হয় ও বহুজন আহত হম৷ মোটামুটি ১০০০ জন বাঙালি রাতারাতি ঐ অঞ্চল ত্যাগ করেন৷
সর্বাধিক ঘৃৃণ্য হিংস্রতা জুলাই ও সেপ্টেম্বর মাসে দেখা যায়, এই সময় আশ্রয়ের খোঁজে প্রায় ৫০,০০০ বাঙালি আসাম-বাংলা সীমানা অতিক্রম করেন৷ পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় মহাশয় ভারতের প্রধানমন্ত্রীকে এই বিষয়ক পত্র লেখেন ও দ্রুত নিষ্পত্তি চান৷ পত্রানুসারে ৫ থেকে ১১ই জুলাইয়ের মধ্যে অন্ততঃ ৪০০০ বাঙালি হিন্দু ভূমিচ্যুত হয়ে পশ্চিমবঙ্গে আসেন৷ ৩১শে জুলাইয়ের পর থেকে এর পরিমাণ বাড়তে থাকে ও তা আগস্টের শেষে ৪৫-৫০,০০০ এ পৌঁছে যায়৷
অধিশোষণ

অধিশোষণ হল একটি পদার্থের তার সঙ্গে সংস্পর্শে থাকা অপর একটি পদার্থের অভ্যন্তরে প্রবেশ না করে উক্ত পদার্থের পৃষ্ঠতলে সঞ্চিত বা কেন্দ্রীভূত হওয়ার ঘটনা।
সাধারণত কঠিন পদার্থের পৃষ্ঠতলে গ্যাস বা কোনো দ্রবণে দ্রবীভূত দ্রাবের অধিশোষণ ঘটে। অন্যদিকে তরল পদার্থের পৃষ্ঠতলে কোনো গ্যাসের অধিশোষণ হয়ে থাকে।
অধিশোষণের কারণ হল অধিশোষকের পৃষ্ঠতলীয় কণাগুলির উপর ক্রিয়াশীল অসম বল।অধিশোষণ সম্পূর্ণরূপে পৃষ্ঠতলীয় ঘটনা,যা কঠিন বা তরল-এর পৃষ্ঠতলে সংঘটিত হয়।কঠিন বা তরল অধিশোষকের পৃষ্ঠতলে অবস্থিত কণাগুলির (কঠিনের ক্ষেত্রে অণু,পরমাণু বা আয়ন এবং তরলের ক্ষেত্রে অণু)শক্তিজনিত অবস্থা ওর অভ্যন্তরস্থ কণাগুলির শক্তিজনিত অবস্থা অপেক্ষা ভিন্ন হয়।অধিশোষকের অভ্যন্তরে অবস্থিত কোনো একটি কণা তার চতুর্দিকে একই রকমের কণা দ্বারা সমভাবে পরিবেষ্টিত থাকে এবং চতুর্দিক থেকে সমমানের আকর্ষণ বল ক্রিয়া করায় কণাটির উপর ক্রিয়াশীল লব্ধি বল শুন্য হয়।কিন্তু অধিশোষকের পৃষ্ঠতলে অবস্থানকারী কণার একটি দিকে প্রতিবেশী কণা না থাকায় উহা অপ্রতিসম বলের অধীনে থাকে।এজন্য কণাগুলির মুক্ত-শক্তিও বেশি হয়।মুক্ত-শক্তি কমানোর তাগিদেই অধিশোষকের পৃষ্ঠতলে অবস্থানকারী কণাগুলি অন্য পদার্থের অণু,পরমাণু বা আয়নকে অধিশোষিত করে।
লক্ষণীয়,অধিশোষণ সাম্যাবস্থায় সিস্টেমের ΔG-এর মান শুন্য হয়।
যে অধিশোষণ প্রক্রিয়ায় অধিশোষিত পদার্থের কণাগুলি দুর্বল ভ্যান ডার ওয়ালস্ আকর্ষণ বল দ্বারা অধিশোষকের পৃষ্ঠতলে যুক্ত হয়,তাকে ভৌত অধিশোষণ বলে।
★বৈশিষ্ট্য:
যে অধিশোষণ প্রক্রিয়ায় অধিশোষিত পদার্থের কণাগুলি রাসায়নিক বন্ধনের মাধ্যমে অধিশোষকের পৃষ্ঠতলে আবদ্ধ থাকে,তাকে রাসায়নিক অধিশোষণ বলে।
★বৈশিষ্ট্য:
স্থির উষ্ণতায় একক ভরের কোনো অধিশোষক দ্বারা অধিশোষণের পরিমাণ চাপের(গ্যাসের ক্ষেত্রে) বা গাঢ়ত্বের(দ্রবণের ক্ষেত্রে) উপর কীভাবে নির্ভরশীল,তা ব্যাখ্যা করতে বিজ্ঞানী ফ্রয়েন্ডলিচ তাঁর বিখ্যাত "অধিশোষণ সমতাপীয় সূত্র" এবং "অধিশোষণ সমতাপীয় লেখচিত্র" উদ্ভাবন করেন।
x/m=kp (গ্যাসের ক্ষেত্রে)
বা, x/m=kc (দ্রবণের ক্ষেত্রে)
তাপমাত্রাকে অনুভূমিক অক্ষ এবং প্রতি একক ভরের অধিশোষক দ্বারা অধিশোষিত পদার্থের পরিমাণকে উল্লম্ব অক্ষ বরাবর উপস্থাপিত করে "অধিশোষণ সমচাপীয় লেখচিত্র" অঙ্কন করা হয়।
যেহেতু দুর্বল ভ্যান ডার ওয়ালস্ বল ভৌত অধিশোষণের জন্য দায়ী এবং উষ্ণতা বৃদ্ধি পেলে অধিশোষক এবং অধিশোষিত পদার্থের কণাগুলির গতিশক্তির বৃদ্ধিজনিত কারণে ভ্যান ডার ওয়ালস্ বল ক্রমশঃ হ্রাস পায়, তাই উষ্ণতা বৃদ্ধিতে এই প্রকার অধিশোষণের হার কমে। এক্ষেত্রে "অধিশোষণ সমচাপীয় লেখচিত্র"টি হয় "সমপরাবৃত্ত" প্রকৃতির।
আবার, যেহেতু বিভিন্ন প্রকার রাসায়নিক বন্ধন রাসায়নিক অধিশোষণের জন্য দায়ী এবং উষ্ণতা বৃদ্ধি পেলে অধিশোষক ও অধিশোষিত পদার্থের কণাগুলির মধ্যে রাসায়নিক বন্ধন গঠনের পথ সুগম হয়, তাই উষ্ণতা বৃদ্ধিতে এই প্রকার অধিশোষণের হার প্রথমদিকে বৃদ্ধি পায়। তবে অতিরিক্ত উচ্চ তাপমাত্রায় কণাসমূহের গতিশক্তি বৃদ্ধিজনিত কারণে রাসায়নিক বন্ধন ক্রমশঃ দুর্বল হতে থাকে এবং রাসায়নিক অধিশোষণের হারও ক্রমশঃ হ্রাস পায়।
রামপুরহাট বিধানসভা কেন্দ্র

রামপুরহাট (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯১ নং রামপুরহাট বিধানসভা কেন্দ্রটি রামপুরহাট পৌরসভা, রামপুরহাট-১ সমষ্টি উন্নয়ন ব্লক এবং ভারকাটা, গণপুর, হিংলো, কাপিষ্টা, রামপুর এবং সেকেড্ডা গ্রাম পঞ্চায়েত গুলি মহম্মদবাজার সমষ্টি উন্নয়ন ব্লক গুলির অন্তর্গত।
রামপুরহাট বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 
২০১৬ সালের নির্বাচনে, তৃণমূল কংগ্রেসের আশিষ ব্যানার্জী কংগ্রেসের সৈয়দ সিরাজকে পরাজিত করেন। বিজয়ী প্রার্থী এখন পশ্চিমবঙ্গ সরকারের মন্ত্রী পদে নিযুক্ত হন।
২০১১ সালের নির্বাচনে, তৃণমূল কংগ্রেসের আশিষ ব্যানার্জী তার নিকটতম প্রতিদ্বন্দ্বী এআইএফবি এর রেবতী ভট্টাচার্যকে পরাজিত করেন।
২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের আশিষ ব্যানার্জী রামপুরহাট বিধানসভা কেন্দ্র থেকে জয়ী হন ২০০৬ সালে ফরওয়ার্ড ব্লকের নীরদ বরণ মণ্ডল এবং ২০০১ সালে ফরওয়ার্ড ব্লকের মহ. হান্নানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের মহ. হান্নান ১৯৯৬ সালে বিজেপির সত্যেন্দ্রনাথ দাসকে পরাজিত করেন। ফরওয়ার্ড ব্লকের শশাঙ্ক মন্ডল ১৯৯১ সালে বিজেপির সত্যেন্দ্রনাথ দাসকে, ১৯৮৭ সালে কংগ্রেসের আশিষ ব্যানার্জীকে, ১৯৮২ সালে কংগ্রেসের আনন্দ গোপাল রায়কে এবং ১৯৭৭ সালে জনতা পার্টির তাপস কুমার মুখোপাধ্যায়কে পরাজিত করেন।
১৯৭২ সালে কংগ্রেসের আনন্দ গোপাল রায় জয়ী হন। সিপিআই (এম) এর ব্রজমোহন মুখার্জী ১৯৭১ সালে জয়ী হন। ফরওয়ার্ড ব্লকের শশাঙ্ক শেখর মন্ডল ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের নিহারিকা মজুমদার জয়ী হন। ১৯৫৭ এবং ১৯৫১ সালে রামপুরহাট কেন্দ্র যৌথ আসন ছিল। ১৯৫৭ সালে সিপিআই এর গোবর্ধন দাস এবং নির্দলের দুর্গাপদ দাস উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, ফরওয়ার্ড ব্লকের পঞ্চানন লেট এবং শ্রীকুমার বন্দ্যোপাধ্যায় উভয়ই জয়ী হন।
ভিলনিয়াস

ভিলনিয়াস ( লিথুয়ানিয়ার রাজধানী ও সর্ববৃহৎ শহর। ২০১৮ সালের পরিসংখ্যান অনুযায়ী এ শহরের মোট জনসংখ্যা ৫৭৪,১৪৭ জন। ভিলনিয়াস লিথুয়ানিয়ার দক্ষিণ-পূর্ব অংশে অবস্থিত এবং এটি বাল্টিক রাষ্ট্রসমূহের মধ্যে দ্বিতীয় বৃহত্তম শহর। ভিলনিয়াস লিথুয়ানিয়া প্রধান সরকারী প্রতিষ্ঠানের এবং ভিলনিয়াস জেলা পৌরসভার আসন। জিএডব্লিউসি গবেষণার মতে, ভিলনিয়াসকে গামা গ্লোবাল শহর হিসাবে শ্রেণীবদ্ধ করা হয়েছে এবং এটি তার পুরাতন শহরের স্থাপত্যের জন্য পরিচিত, যা ১৯৯৪ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত হয়। দ্বিতীয় বিশ্বযুদ্ধের পূর্বে ভিলনিয়াস ইউরোপের বৃহত্তম ইহুদি কেন্দ্রগুলোর অন্যতম ছিল। ইহুদিদের প্রভাবে কারণে একে “লিথুয়ানিয়ার জেরুসালেম” হিসাবে বর্ণনা করা হয়েছে এবং ১৮১২ সালের দিকে নেপোলিয়ন একে “উত্তরের জেরুসালেম” নাম দিয়েছিলেন। ২০০৯ সালে ভিলনিয়াস অস্ট্রিয়ার শহর লিনজের সাথে একত্রে ইউরোপের সাংস্কৃতিক রাজধানী ছিল।
শহরের নাম ভিলনিয়াস ভিলনিয়া নদী থেকে এসেছে।
ভিলনিয়াস শহরটিতে ১২ টি প্রাথমিক বিদ্যালয়, ১৯টি প্রো জিমন্যাসিয়াম এবং ৪২ টি জিমন্যাসিয়াম রয়েছে। শহরে অনেক বিশ্ববিদ্যালয় আছে। সবচেয়ে বড় ও পুরাতন বিশ্ববিদ্যালয় হল ভিলনিয়াস বিশ্ববিদ্যালয়, যার ছাত্র-ছাত্রী সংখ্যা হল ২০,৮৬৪ জন। এ বিশ্ববিদ্যালয় কিউএস ওয়ার্ল্ড ইউনিভার্সিটি র‌্যাংকিং অনুযায়ী বিশ্বের শীর্ষ ৫০০ বিশ্ববিদ্যালয়ের মধ্যে স্থান পেয়েছে। ইউনেস্কো, ন্যাটো ও অন্যান্য প্রকল্পে এই বিশ্ববিদ্যালয় অংশগ্রহণ করেছে। এটি স্নাতকোত্তর পর্যায়ে ইংরেজি ও রুশ ভাষায় শিক্ষা কার্যক্রম পরিচালনা করে, সেইসাথে ইউরোপ জুরে বিভিন্ন বিশ্ববিদ্যালয়ের সাথে সহযোগিতামুলক কার্যক্রম পরিচালনা করে। বিশ্ববিদ্যালয়টি ১২টি অনুষদ, ৭টি ইন্সটিটিউটি ও ৪টি শিক্ষা ও গবেষণা কেন্দ্র নিয়ে গঠিত।
হাঁসন বিধানসভা কেন্দ্র

হাঁসন (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি এখন উন্মুক্ত কিন্তু পূর্বে তপসিলি জাতির জন্য সংরক্ষিত ছিল। হাঁসন গ্রাম পঞ্চায়েত রামপুরহাট ব্লকের অন্তর্গত একটি পঞ্চায়েতের।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯২ নং হাঁসন বিধানসভা কেন্দ্রটি রামপুরহাট-২ সমষ্টি উন্নয়ন ব্লক এবং নলহাটি-২ সমষ্টি উন্নয়ন ব্লক গুলির অন্তর্গত।
হাঁসন বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 
২০১১ সালের নির্বাচনে, কংগ্রেসের অসিত কুমার মাল তার নিকটতম প্রতিদ্বন্দ্বী আরসিপিআইয়ের কমল হাসানকে পরাজিত করেন।
১৯৯৬ থেকে ২০০৬ সাল পর্যন্ত, কংগ্রেসের অসিত কুমার মাল হাঁসন (এসসি) বিধানসভা কেন্দ্র থেকে জয়ী হন। ২০০৬ সালে তিনি সিপিআই (এম) এর খগেন্দ্রনাথ মালকে পরাজিত করেন, ২০০১ এবং ১৯৯৬ সালে আরসিপিআই (আর) এর মিহির বাইনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে আরসিপিআই (আরবি) ত্রিলোচন দাস কংগ্রেসের অসিত কুমার মালকে পরাজিত করেন। কংগ্রেসের অসিত কুমার মাল ১৯৮৭ সালে নির্দলের ত্রিলোচন মালকে পরাজিত করেন। ১৯৮২ এবং ১৯৭৭ সালে নির্দলের/আরসিপিআই এর ত্রিলোচন দাস কংগ্রেস/নির্দলের অসিত কুমার মালকে পরাজিত করেন।
১৯৭২ সালে কংগ্রেসের ধনপতি মাল জয়ী হন। আরসিআই-এর ত্রিলোচন মাল ১৯৭১ সালে জয়ী হন। ফরওয়ার্ড ব্লকের মৃত্যুঞ্জয় মণ্ডল ১৯৬৯ সালে জয়ী হন। কংগ্রেসের এস. প্রসাদ ১৯৬৭ সালে জয়ী হন। এর আগে হাঁসন কেন্দ্রে আসন বিদ্যমান ছিল না।
নলহাটি বিধানসভা কেন্দ্র

নলহাটি (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯৩ নং নলহাটি বিধানসভা কেন্দ্রটি নলহাটি-১ সমষ্টি উন্নয়ন ব্লক এবং কুশমোর-১, কুশমোর-২ এবং রুদ্রনগর গ্রাম পঞ্চায়েত গুলি মুরারই-২ সমষ্টি উন্নয়ন ব্লক গুলির অন্তর্গত।
নলহাটি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 
২০১৩ সালের উপনির্বাচনে, বিধায়ক অভিজিৎ মুখার্জী জঙ্গীপুর লোকসভা কেন্দ্র থেকে নির্বাচিত হন ফলে উপনির্বাচন হয়]।
২০১১ সালের নির্বাচনে, কংগ্রেসের অভিজিত মুখার্জী (প্রণব মুখার্জীর পুত্র) তার নিকটতম প্রতিদ্বন্দ্বী এআইআইএফবির দীপক চ্যাটার্জীকে পরাজিত করেন।
২০০৬ সালের বিধানসভা নির্বাচনে, ফরওয়ার্ড ব্লকের দীপক চ্যাটার্জী নলহাটি কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের আব্দুল ওয়ালে মোল্লাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে ফরওয়ার্ড ব্লকের কালিমুদ্দিন শামস কংগ্রেসের শরিফ হোসেনকে পরাজিত করেন। ফরওয়ার্ড ব্লকের সত্তিক কুমার রায় ১৯৯১ সালে বিজেপির মদন মোহন মণ্ডলকে, ১৯৮৭ সালে কংগ্রেসের বিন্দাবন সাহাকে এবং ১৯৮২ সালে কংগ্রেসের সচিনানন্দন সাউকে পরাজিত করেন। ফরওয়ার্ড ব্লকের ভবানী প্রসাদ চট্টোপাধ্যায় ১৯৭৭ সালে কংগ্রেসের অভয় চরণ দাসকে পরাজিত করেন।
নির্দলের গোলাম মহিউদ্দিন ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শিরোমনি প্রসাদ জয়ী হন। ১৯৫৭ সালে নলহাটি কেন্দ্রে যৌথ আসন ছিল। কংগ্রেসের মহম্মদ ইয়াকুব হোসেন এবং শিশির কুমার সাহা উভয়ই নলহাটি কেন্দ্র থেকে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের মহম্মদ ইয়াকুব হোসেন জয়ী হন।
কাজী অনিক

কাজী অনিক (জন্ম ১৮ মার্চ ১৯৯৯) হলেন একজন বাংলাদেশী ক্রিকেটার। ২০১৭ সালের ২৯ নভেম্বর, তিনি বাংলাদেশ প্রিমিয়ার লিগ-এ রাজশাহী কিংস-এর হয়ে টি-টুয়েন্টি ক্রিকেটে অভিষিক্ত হন।
২০১৭ সালের ডিসেম্বর মাসে, ২০১৮ অনূর্ধ্ব-১৯ ক্রিকেট বিশ্বকাপ-এর জন্য করা দলে তার নাম অন্তভূক্ত করা হয়। সর্বমোট ১০ টি উইকেট নিয়ে, উক্ত প্রতিযোগিতাটিতে তিনি বাংলাদেশের হয়ে সর্বোচ্চ উইকেট শিকারী ছিলেন।
২০১৮ সালের ফেব্রুয়ারি মাসে, তিনি লিস্ট এ ক্রিকেটে ঢাকা প্রিমিয়ার ডিভিশন ক্রিকেট লিগ-এর ২০১৭-১৮ মৌসুমের খেলায় মহামেডান স্পোর্টিং ক্লাব এর হয়ে লেজেন্ডস অব রুপগঞ্জ-এর বিপক্ষে ৫টি উইকেট শিকার করেন। সর্বমোট ১১টি ম্যাচে ২৮টি উইকেট শিকার করে, তিনি ২০১৭-১৮ মৌসুমে ঢাকা প্রিমিয়ার ডিভিশন ক্রিকেট লিগে তার দল মহামেডানের সর্বোচ্চ উইকেট পাওয়া খেলোয়াড় হন।
২০১৮ সালের ১লা অক্টোবর মাসে, জাতীয় ক্রিকেট লিগ এর ২০১৮-১৯ মৌসুমে তিনি ঢাকা মেট্রোপলিস-এর হয়ে প্রথম-সারি ক্রিকেট-এ অভিষিক্ত হন। ঐ মাসের শেষের ভাগে, বাংলাদেশ প্রিমিয়ার লিগ-এর ২০১৮-১৯ মৌসুমের জন্য করা ঢাকা ডায়নামাইটস-এর সংক্ষিপ্ত খেলোয়াড়দের তালিকায় তিনি জায়গা পান।
২০১৮ সালের ডিসেম্বর মাসে, তিনি ২০১৮ ইমার্জিং টিমস এশিয়া কাপ-এর জন্য গঠিত হওয়া বাংলাদেশ দলে তিনি ডাক পান।
এশিয়ান ইনডোর অ্যান্ড মার্শাল আর্টস গেমস

এশীয় গৃহমধ্যস্থ ও মার্শাল আর্ট খেলা বা এশিয়ান ইনডোর অ্যান্ড মার্শাল আর্টস গেমস হল এশিয়ার একটি বহু ক্রীড়া প্রতিযোগিতা, যা প্রতি চার বছর পর পর এশিয়ার ক্রীড়াবিদদের জন্য এশিয়া অলিম্পিক কাউন্সিল কর্তৃক আয়োজিত হয়। এশিয়ান ইনডোর গেমস ও এশিয়ান মার্শাল আর্টস গেমসকে একত্রীকরণের দ্বারা এ গেমসের উৎপত্তি হয়েছে। এশিয়ান গেমসের পর এ ক্রীড়া আসর হল এশিয়ার দ্বিতীয় বৃহত্তম বহু ক্রীড়া উৎসব।
গেমসের ইতিহাসে দুটি জাতি রাষ্ট্র এশিয়ান ইনডোর ও মার্শাল আর্টস গেমসের স্বাগতিক হতে পেরেছে এবং এশিয়া ও ওশেনিয়া অঞ্চলের ৬২টি জাতি এ গেমসে অংশগ্রহণ করেছে।
এ গেমসের প্রথম আসর ২০১৩ সালে দক্ষিণ কোরিয়ার ইনছনে অনুষ্ঠিত হয় এবং সর্বশেষ আসর ২০১৭ সালে সেপ্টেম্বরে তুর্কমেনিস্তানে অনুষ্ঠিত হয়।
এশিয়া অলিম্পিক কাউন্সিলের ৪৫টি জাতীয় অলিম্পিক কমিটি এবং ওসেনিয়া অলিম্পিক সমূহের ১৮টি জাতীয় অলিম্পিক কমিটি এশিয়ান ইনডোর ও মার্শাল আর্টস গেমসে অংশগ্রহণ করেছে।
বাংলাদেশ প্রিমিয়ার লিগের বর্তমান দলসমূহের সদস্যদের তালিকা

বাংলাদেশ প্রিমিয়ার লিগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লিগ।
নিচে বাংলাদেশ প্রিমিয়ার লিগের বর্তমান দলসমূহের সদস্যদের তালিকা দেয়া হল:
খৈরাবাড়ী হত্যাকাণ্ড

৭ই ফেব্রুয়ারি ১৯৮৩ খ্রিস্টাব্দে আসামের খয়রাবাড়িতে বাঙালি হিন্দুদের ওপর নৃৃসংশ গণহত্যা খয়রাবাড়ি গণহত্যা নামে কুখ্যাত৷ এই বাঙালি হিন্দুরা ছিল মূলত: দেশভাগের ফলে পূর্ব পাকিস্তান (বর্তমান বাংলাদেশ) থেকে আগত শরণার্থী৷ অনুমান করা হয় যে, ৩০০ থেকে ৫০০ জনকে হত্যা করা হয়েছিল। যদিও সরকারি কোনো সঠিক হিসাব নেই৷
প্রাক-নির্বাচন কার্যাবলী হিসাবে আসামের চর্চিত প্রাদেশিক রাজনৈতিক দলগুলো একত্রিত হয়ে বাঙালি হিন্দু অধ্যুষিত অঞ্চলগুলি ঘিরে ফেলে ও সমস্ত রকম সুযোগ-সুবিধা ও বহিঃসংযোগ ছিন্ন করে৷ এই বাঙালি হিন্দুরা ছিল মূলত: দেশভাগের ফলে পূর্ব পাকিস্তান (বর্তমান বাংলাদেশ) থেকে আগত শরণার্থী৷ অসমীয়া বিচ্ছিন্নতাবাদীরা এই সমস্ত শরণার্থী উপনিবেশ ও বাঙালি অধ্যুষিত গ্রামগুলিকে আক্রমণের জন্য রাত্রবেলাকে বেছে নিয়েছিল৷ আশ্চর্যজনকভাবে দু'সপ্তাহ ব্যাপী সমস্ত সংবাদমাধ্যম এই গুঢ় খবরটি প্রকাশ করেনি বা করতে দেওয়া হয়নি৷ সাংবাদিক শেখর গুপ্তার সংবাদতথ্য থেকে জানা যায়, আসাম পুলিশ কর্মকর্তাদের বয়ানে গোহপুরের অসমীয়া গণহত্যার ক্ষতিকারক প্রভাবের কথা মাথায় রেখে পুলিশ প্রশাসন সময় থাকতে খয়রাবাড়ি হত্যাকাণ্ডকে বিফল করতে চাইলেও তা সম্ভব হয়নি, যা পুলিশি গাফিলতিকে প্রকাশ করে৷
দরং জেলার মঙ্গলদৈ মহকুমার অন্তর্গত মঙ্গলদৈ শহরের ২৫ কিলোমিটার উত্তরে অবস্থিত খয়রাবাড়ি হলো একটি বাঙালি হিন্দু অধ্যুষিত স্বাধীনতা-পরবর্তী উপনিবেশ৷ ভারতের স্বাধীনতার পূর্বে খয়রাবাড়ি অঞ্চলটি বাংলাভাষী মুসলিম সংখ্যাগরিষ্ঠ ছিলো, যারা প্রত্যেকেই পূর্ববঙ্গমুল বা পূর্ববঙ্গ থেকে আগত ছিলেন৷ দেশভাগের পরবর্তীকালে এই অঞ্চলে বসবাসরত বাঙালি মুসলমানরা পূর্ব পাকিস্তানে চলে যায় এবং পূর্ব পাকিস্তান থেকে শরণার্থী হয়ে আসা বাঙালি হিন্দুরা মুসলিমদের দ্বারা পরিত্যক্ত জায়গাগুলিতে নিজেদের নতুন বসতি গড়ে তোলে৷ যদ্যপি বাঙালি হিন্দুদেরকে ঐ জমির দলিলপত্র ও মালিকানা সরকারীভাবে প্রাপ্ত হয় না৷ এভাবে শরণার্থী আগমনের ফলে অবস্থা কিছুটা এরকম হয় যে মঙ্গলদৈ অঞ্চলের অসমীয়া গ্রামগুলির মাঝে মাঝে বেশকিছু জায়গা বাঙালি প্রধান হয়ে ওঠে৷ কিছুক্ষেত্রে বাঙালি-অসমীয়ার মতানৈক্য ও বিরোধ দেখা যায়৷
হত্যাকাণ্ডের ঘটনার পর হিন্দু জনপ্রতিনিধি গোষ্ঠী রাষ্ট্রীয় স্বয়ংসেবক সংঘ আইনজ্ঞ গুপ্তার থেকে সমগ্র তথ্য ও অসমীয়া হিন্দু ও বাঙালি হিন্দুর অন্তর্দ্বন্দ্বের কারণ জানার চেষ্টা করেন৷ সংঘের নেতৃৃবৃৃন্দ বাঙালি হিন্দুদেরকে অসংরক্ষিত বলে আখ্যায়িত করেন ও অসমীয়া হিন্দুদের স্বধর্মীয়দের ওপর আক্রমণের তীব্রনিন্দা করেন৷ আইনজ্ঞ এই ঘটনাকে ধর্মের উপরে জাতিগত বিদ্বেষ হিসাবে চিহ্নিত করেন ও বাঙালি হিন্দু ও বাঙালি মুসলিমের মধ্যে অগভীর পার্থক্যকে এই গণহত্যার ঠুনকো প্রধান কারণ হিসাবে তুলে ধরেন৷
২০১৮ খ্রিস্টাব্দের ফেব্রুয়ারি মাসে আসামে গণআন্দোলন করে খয়রাবাড়ি গণহত্যা ও ১৯৮৩ তে গোরেশ্বর গণহত্যাতে নিহত ও ক্ষতিগ্রস্ত বাঙালি হিন্দুদের ঐ সমস্ত ক্ষতিপুরণের জন্য বরাদ্দ অর্থসাহায্য বাতিল করে দেওয়া হয়৷ ২০১৮ র নভেম্বরে রঙ্গিয়ার প্রশাসনিক বিচারকমন্ডলীর প্রধান ভবেশ কলিতা গণহত্যায় ক্ষতিগ্রস্তদের ক্ষতিপূরণ পুনরায় চালু করার ব্যবস্থা করেন৷
পেগি উড

ম্যারি মার্গারেট "পেগি" উড (Mary Margaret "Peggy" Wood; ৯ ফেব্রুয়ারি ১৮৯২ – ১৮ মার্চ ১৯৭৮) ছিলেন একজন মার্কিন অভিনেত্রী ও গায়িকা। তিনি মঞ্চ, চলচ্চিত্র ও টেলিভিশন – তিন মাধ্যমেই অভিনয় করেছেন। ১৯১০ সালে "নটি ম্যারিয়েটা" নাটক দিয়ে তার মঞ্চনাটকে অভিষেক হয় এবং অচিরেই তিনি ব্রডওয়ে মঞ্চে অভিনেত্রী ও গায়িকা হিসেবে খ্যাতি অর্জন করেন। ষাট বছরের অভিনয় জীবনে তিনি সত্তরের অধিক ব্রডওয়ে মঞ্চনাটকে অভিনয় করেন।
তিনি সিবিএস টেলিভিশন ধারাবাহিক "মামা" (১৯৪৯-১৯৫৭)-এ নাম ভূমিকায় অভিনয় করে খ্যাতি অর্জন করেন এবং এই কাজের জন্য তিনি নাট্যধর্মী ধারাবাহিকে সেরা প্রধান অভিনেত্রী বিভাগে একটি প্রাইমটাইম এমি পুরস্কার অর্জন করেন। তিনি "দ্য স্টোরি অব রুথ" (১৯৬০) ছবিতে রুথের শাশুড়ি নাওমি চরিত্রে অভিনয় করেন এবং তার সর্বশেষ চলচ্চিত্র ভূমিকা ছিল "দ্য সাউন্ড অব মিউজিক" (১৯৬৫)-এ মাদার অ্যাবেস। দ্বিতীয় ছবিতে অভিনয় করে তিনি শ্রেষ্ঠ পার্শ্ব অভিনেত্রী বিভাগে অস্কার ও গোল্ডেন গ্লোব পুরস্কার মনোনয়ন লাভ করেন।
উড ১৮৯২ সালের ৯ই ফেব্রুয়ারি নিউ ইয়র্কের ব্রুকলিনে জন্মগ্রহণ করেন। তার পিতা ইউজিন উড ছিলেন "দ্য নিউ ইয়র্ক ওয়ার্ল্ড"-এর সাংবাদিক এবং মাতা ম্যারি গার্ডনার ছিলেন একজন টেলিগ্রাফ অপারেটর। প্রায়ই ভুলবশত বলা হয়ে থাকে তিনি ড্যানিয়েল বুনের সরাসরি উত্তরসূরি, কিন্তু তিনি আসলে অন্য একজন বুন অভিবাসীর উত্তরসূরি।
উড অ্যাক্টরস ইকুইটি অ্যাসোসিয়েশনের শুরুর দিকের সদস্য ছিলেন। তিনি ১৯১০ সালে তিনি ভিক্টর হার্বার্টের নব্য অপারেটা "নটি ম্যারিয়েটা" নাটকের দলীয় সঙ্গীত দলের সদস্য হিসেবে মঞ্চনাটকে কাজ শুরু করেন। তিনি "পেগি" নামটি ব্যবহার করেন, কারণ এই নাটকে মার্গারেট নামে আরও ক'জন অভিনেত্রী ছিলেন। ১৯১৭ সালে তিনি ব্রডওয়ে মঞ্চে "মেটাইম" নাটকে অভিনয় করেন, এই নাটকে "উইল ইউ রিমেম্বার" গানটি ব্যবহৃত হয়। ১৯২০-এর দশকের শেষভাগ হতে ১৯৩০-এর দশকের শেষভাগ পর্যন্ত উড লন্ডন ও নিউ ইয়র্কে মঞ্চস্থ বিভিন্ন সঙ্গীতনাট্যে প্রধান চরিত্রে অভিনয় করেন, তন্মধ্যে উল্লেখযোগ্য হল "বাডিজ" (১৯১৯), "মার্জোলাইন" (১৯২২), "দ্য ক্লিঙ্গিং ভাইন" (১৯২২-২৩), "আই ক্যান্ডিডা" (১৯২৫), জন ড্রিউয়ের বিপরীতে "ট্রেলাওনি অব দ্য ওয়েলস" (১৯২৬), জর্জ আর্লিসের বিপরীতে দ্য মার্চেন্ট অব ভেনিস (১৯২৮)-এ পোর্শিয়া চরিত্রে এবং লন্ডনে নোয়েল কাওয়ার্ডের "বিটার আই সুইট" (১৯২৯-১৯৩১)।
১৯৪১ সালে তিনি নিউ ইয়র্কে "ব্লিদ স্পিরিট"-এর উদ্বোধনী মঞ্চায়নে রুথ কন্ডোমাইন চরিত্রে অভিনয় করেন, যার স্বামী তার মৃত স্ত্রীর প্রেতাত্মা কর্তৃক বিরক্ত। তিনি ১৯৪৯ থেকে ১৯৫৭ সাল পর্যন্ত ১৯৪৩ সালের ব্রডওয়ে মঞ্চনাটক "আই রিমেম্বার মামা" ও ১৯৪৮ সালে নির্মিত একই নামের চলচ্চিত্রের উপর ভিত্তি করে নির্মিত সিবিএসের টেলিভিশন ধারাবাহিক "মামা"-এ নাম ভূমিকায় অভিনয় করেন। এতে অভিনয়ের জন্য তিনি নাট্যধর্মী ধারাবাহিকে সেরা প্রধান অভিনেত্রী বিভাগে একটি প্রাইমটাইম এমি পুরস্কার অর্জন করেন।
তিনি সিনেমাস্কোপ "দ্য স্টোরি অব রুথ" (১৯৬০) ছবিতে রুথের শাশুড়ি নাওমি চরিত্রে অভিনয় করেন এবং তার এই চরিত্রটিকে তিনি তার বইয়ে "ব্লন্ডি, নীল-চোখওয়ালা ইহুদি" বলে আখ্যায়িত করেন। তার সর্বশেষ চলচ্চিত্র ভূমিকা ছিল টুয়েন্টিয়েথ সেঞ্চুরি ফক্সের "দ্য সাউন্ড অব মিউজিক" (১৯৬৫)-এ ভদ্র ও জ্ঞানী মা মাদার অ্যাবেস। তিনি এই ছবিতে কাজ করতে পেরে উচ্ছ্বসিত ছিলেন, যদিও তিনি "ক্লাইম্ব এভরি মাউন্টেন" গানে কণ্ঠ দিতে পারেন নি। মার্জারি ম্যাকি তার গানের অংশটুকুর ডাবিং করেন। এই ছবিতে অভিনয়ের জন্য উড শ্রেষ্ঠ পার্শ্ব অভিনেত্রী বিভাগে অস্কার ও গোল্ডেন গ্লোব পুরস্কার মনোনয়ন লাভ করেন।
উড ১৯৭৮ সালের ১৮ই মার্চ কানেটিকাটের স্ট্যামফোর্ডে ৮৬ বছর বয়সে মৃত্যুবরণ করেন।
স্যাম এলিয়ট

স্যামুয়েল প্যাক এলিয়ট (; জন্ম: ৯ আগস্ট ১৯৪৪) হলেন একজন মার্কিন অভিনেতা। তার লম্বা ও কৃশ দেহাকৃতি, ঘন গোঁফ, ও গম্ভীর কণ্ঠের জন্য তাকে প্রায়ই বিভিন্ন পশ্চিমা ধাঁচের চলচ্চিত্রে কাউবয় ও র‍্যাঞ্চার চরিত্রে অভিনয় করতে দেখা যায়। অভিনয় জীবনে তিনি একটি একাডেমি পুরস্কার, দুটি গোল্ডেন গ্লোব পুরস্কার ও দুটি প্রাইমটাইম এমি পুরস্কারের মনোনয়ন লাভ করেছেন এবং একটি ন্যাশনাল বোর্ড অব রিভিউ পুরস্কার অর্জন করেছেন।
এলিয়ট "দ্য ওয়ে ওয়েস্ট" (১৯৬৭) চলচ্চিত্রে একটি ক্ষুদ্র চরিত্রে কাজের মধ্য দিয়ে তার চলচ্চিত্র জীবন শুরু করেন। পরবর্তী কালে তিনি "বুচ ক্যাসিডি অ্যান্ড দ্য সানড্যান্স কিড" (১৯৬৯) চলচ্চিত্রে ছোট চরিত্রে এবং পশ্চিমা ধাঁচের "গানস্মোক" (১৯৭২) টেলিভিশন ধারাবাহিকে অভিনয় করেন। চলচ্চিত্রে তার প্রথম সফলতা আসে নাট্যধর্মী "লাইফগার্ড" (১৯৭৬) দিয়ে এবং পরে তিনি "মার্ডার ইন টেক্সাস" (১৯৮১) "দ্য শ্যাডো রাইডার্স" (১৯৮২) টেলিভিশন চলচ্চিত্রে অভিনয় করেন। তিনি লুই লামুরের রচনা অবলম্বনে নির্মিত "দ্য কুইক অ্যান্ড দ্য ডেড" (১৯৮৭) ও "কোনাঘার" (১৯৯১) টেলিভিশন চলচ্চিত্রে অভিনয় করেন এবং দ্বিতীয় কাজটির জন্য তিনি সেরা টিভি চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। "বাফালো গার্লস" (১৯৯৫) মিনি ধারাবাহিকে অভিনয় করে তিনি তার দ্বিতীয় গোল্ডেন গ্লোব এবং প্রথম প্রাইমটাইম এমি পুরস্কারের মনোনয়ন লাভ করেন।
২০০০-এর দশকে এলিয়ট নাট্যধর্মী "উই অয়ার সোলজার্স" (২০০২), মারপিঠধর্মী সুপারহিরো চলচ্চিত্র "হাল্ক" (২০০৩), এবং "ঘোস্ট রাইডার" (২০০৭) ছবিতে পার্শ্ব চরিত্রে অভিনয় করেন। ২০১৫ সালে তিনি "জাস্টিফাইড" টিভি ধারাবাহিকে অতিথি ভূমিকায় কাজ করে একটি ক্রিটিকস চয়েস টিভি পুরস্কার অর্জন করেন। ২০১৬ সাল থেকে তিনি নেটফ্লিক্সের ধারাবাহিক "দ্য র‍্যাঞ্চ"-এ অভিনয় করছেন। এলিয়ট সঙ্গীত-নাট্যধর্মী "আ স্টার ইজ বর্ন" (২০১৮) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কার, ক্রিটিকস চয়েস চলচ্চিত্র পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং ন্যাশনাল বোর্ড অব রিভিউ পুরস্কার অর্জন করেন।
২০১৫ সালে এলিয়ট নেটফ্লিক্সের ধারাবাহিক "দ্য র‍্যাঞ্চ"-এ অ্যাশ্‌টন কুচার ও এলিশা কাথবার্টের সাথে নিয়মিত অভিনয় করেছেন। "গ্রেস ও ফ্র্যাঙ্কি" ধারাবাহিকের দ্বিতীয় মৌসুমে একাধিক পর্বে তাকে ফিল মিলস্টেইন চরিত্রে দেখা যায়। এছাড়া তিনি অ্যানিমেটেড চলচ্চিত্র "দ্য গুড ডাইনোসর" (২০১৫)-এ বুচ চরিত্রে কণ্ঠ দেন।
এলিয়ট সঙ্গীত-নাট্যধর্মী "আ স্টার ইজ বর্ন" (২০১৮) চলচ্চিত্রে ব্র্যাডলি কুপারের চরিত্রের সৎভাই ববি মেইন চরিত্রে অভিনয় করেন। তিনি তার এই কাজের জন্য সমাদৃত হন এবং ন্যাশনাল বোর্ড অব রিভিউ পুরস্কার অর্জন করেন। এছাড়া তিনি শ্রেষ্ঠ পার্শ্ব অভিনেতা বিভাগে তার প্রথম অস্কারের মনোনয়ন লাভ করেন, এবং ক্রিটিকস চয়েস চলচ্চিত্র পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন
ক্যা হাল মিস্টার পাঞ্চাল?

ক্যা হ্যাল মি পাঞ্চাল? একটি ভারতীয় হিন্দি টেলিভিশন সিটকম যা স্টার ভারত এ প্রচারিত হয়েছে। গল্পটি হ'ল কুন্তী দেবী সম্পর্কে, যিনি তাঁর পুত্র কানহাইয়ার জন্য শিবের কাছ থেকে পঞ্চ গুণম্পন্ন এক বউ দাবী করেন। যার ফলে তিনি পাঁচজন কন্যাকে ছেলের বউ
হিসেবে পান।
এই গল্পটি এক মায়ের ,কুন্তী দেবীর ইচ্ছা কীভাবে হতাশায় পরিণত হয়। তার পাঁচটি গুণ, সৌন্দর্য, প্রজ্ঞা, প্রেম, রান্নার দক্ষতা এবং ধর্মীয় ভক্তি যুক্ত একটি পুত্রবধূ চাই । ভগবান শিবের দেয়া বরে কানহাইয়ার পরী (অর্থাৎ সুন্দরী), প্রার্থনা (অর্থ প্রার্থনা)পাঞ্জেরি (অর্থ উত্তর ভারতীয় খাবার), প্রেমা (অর্থ প্রেম) এবং প্রতিভা (বুদ্ধিমত্তা) - এর সাথে বিয়ে হয়। তাদের নাম গুণাবলী দিয়ে। এই গল্পটি দ্রৌপদীর কাহিনী থেকে অনুপ্রাণিত, যিনি তাঁর আগের জীবনে ভগবান শিবকে মহান গুণাবলীর স্বামীটি জন্য অনুরোধ করেছিলেন, কিন্তু পাঁচ গুণের গুণমান পুনরাবৃত্তি করেছিলেন এবং তাই পাঁচজন স্বামীকে পেয়েছিলেন। <ref>
ওজস্বী অরোরা

ওজস্বী অরোরা (পুর্বে‌ ওজস্বী ওবেরয় ) হলেন একজন ভারতীয় টেলিভিশন অভিনেত্রী। যিনি অনেক ভারতীয় টেলিভিশন ধারাবাহিকে অভিনয় করেছেন।
টিভি শিল্পী হবার আগে অরোরা পাঞ্জাব ইউনিভার্সিটি থেকে (১৯৯৯-২০০৩) অভিনয় ক্লাস গ্রহণ এবং তার স্নাতক সম্পন্ন করেন। তিনি ১৫ বছরেরও বেশি সময় ধরে কত্থক নাচের অনুশীলন করছেন এবং অনেক স্টেজ শোতে অংশ নিয়েছেন (২০১১ সালে স্টার পারিবারিক অ্যাওয়ার্ডস সহ)। 
স্টার প্লাসের "বেইনিনের" দিয়ে ছোট পর্দায় তিনি আত্মপ্রকাশ করেন। তিনি "আসমান সে আগে" অভিনয় করেছেন, "দেব কে দেব" "মহাদেব" , "সুপারকপস বনাম সুপারভিলেনস" এবং "আহট" । তার অভিনীত সর্বশেষ সিরিয়াল হল "ক্যা হাল মিস্টার পাঞ্চাল ?।এতে তিনি মনিন্দর সিংহ এর বিপরীতে কাজ করেছেন।"
ধরতী ভট্ট

ধরতী ভট্ট একজন ভারতীয় টিভি অভিনেত্রী। তিনি মাহিসাগর এবং "ক্যা হাল মিস্টার পাঞ্চাল ?" এর জন্য পরিচিত ।
ধরতী ভট্ট আহমেদাবাদের একটি ঐতিহ্যবাহী গুজরাটি পরিবার থেকে এসেছেন তিনি শিশু বয়সে নাটকে অংশ নিয়েছেন। 
অভিনয় ও আঙ্করের কাজ করার পর, তার সাফল্য আসে হিন্দি টেলিভিশন সিরিয়াল লাভ ম্যারেজ "ইয়া অ্যারেঞ্জ ম্যারেজ" থেকে যা সোনি টিভিতে প্রচারিত হয়েছিল।এরপর যোধা "আকবরে একটি ছোট" ভূমিকা পালন করেন। পরে, বিগ ম্যাজিকের একটি ধারাবাহিক "মাহিসাগরের" প্রধান ভূমিকায় নির্বাচিত করা হন। তিনি মাহীর ভূমিকায় অভিনয় করেছিলেন, একটি ছোট্ট শহুরে মেয়ে, যে সাগরকে ভালোবাসেন এবং তাকে বিয়ে করেন, কিন্তু তাকে তার শাশুড়ীর সাথে মোকাবিলা করতে হয়। ২০১৭ সাল থেকে ২০১৯ সাল পর্যন্ত , হিন্দি সিরিয়াল মিস্টার "ক্যা হাল মিস্টার পাঞ্চাল ?" তে মনিন্দর সিংহ এর বিপরীতে প্রতিভার ভূমিকা পালন করেছেন। 
তার মায়ের ও ভাইয়ের ঘনিষ্ঠ। তিনি মনে করেন অভিনয় কর্মজীবন অনুসরণ করে তিনি তার পরলোকগত পিতার ইচ্ছাকে পূরণ করছেন, যিনি তার অভিনয় প্রতিভাতে প্রচুর বিশ্বাস রাখতেন। তিনি অনেক শৈলীতে দক্ষ একজন নর্তকী ও বটে। এক পাগল ভক্ত তার পিছু নিয়েছিল।যাকে পরে তার সহঅভিনেতা মনিন্দর সিংহ তাড়িয়ে দেন। তিনি ফটোগ্রাফি শিখছেন।
কাঞ্চন গুপ্তা

কাঞ্চন গুপ্তা একজন ভারতীয় টিভি অভিনেত্রী। বর্তমানে তিনি মুম্বাই এ থাকেন। তিনি হিন্দি সিরিয়ালে অভিনয় করে থাকেন।
তিনি ভারতের পাঞ্জাব এর আবোহারে জন্মগ্রহণ করেন। তিনি বিবাহিত। তার একটি মেয়ে রয়েছে। যে তার সবচেয়ে বড় সমালোচক। তিনি ক্যারিয়ারের ক্ষেত্রে তার মেয়ের পরামর্শ নেন।
তিনি একজন দক্ষ টিভি অভিনেত্রী। কাঞ্চন গুপ্ত প্রথমে দূরদর্শন চ্যানেলের সিরিয়ালে অভিনয় করতেন। তিনি নমস্তে লন্ডন (২০০৭) সিনেমাতে ৩য় আনটির চরিত্রে অভিনয় করেছেন। তিনি জি আনমোলের সাতরঙ্গী সাসুরাল ও মে কুচ ভী কার সখতি হু সিরিয়ালে অভিনয় করেছেন। সর্বশেষ তিনি স্টার ভারত চ্যানেলের ক্যা হাল মিস্টার পাঞ্চাল ? সিরিজে কুন্তী চরিত্রে অভিনয় করেন। এর মাধ্যমে তিনি প্রচুর জনপ্রিয়তা পান। এই সিরিয়ালের সহ অভিনেতা মনিন্দর সিংহের সাথে তার বেশ ভাল সম্পর্ক। এতে বয়স্কের চরিত্র করলেও তিনি তত বয়স্ক নন।
সুজাতা সিং

সুজাতা সিং একজন ভারতীয় কূটনীতিক। তিনি ২০১৩ সালের আগস্ট মাস থেকে ২০১৫ সালের জানুয়ারি পর্যন্ত ভারতের পররাষ্ট্র সচিব হিসাবে কাজ করেছেন। এর আগে তিনি জার্মানিতে ভারতীয় রাষ্ট্রদূত ছিলেন (২০১২-২০১৩)।
সুজাতা সিং জন্মগ্রহণ করেন ১৯৫৪ সালের জুলাই মাসে। তার বাবা ছিলেন গোয়েন্দা দপ্তরের প্রাক্তন প্রধান টি. ভি. রাজেশ্বর এবং পরে তিনি রাজ্যপাল হন। শ্রীমতি সিং নিউ দিল্লির লেডি শ্রী রাম কলেজের একজন প্রাক্তন ছাত্রী। এরপর তিনি দিল্লি স্কুল অফ ইকোনমিক্সে পড়াশুনো করেন এবং সেখান থেকে ইকোনমিক্সে স্নাতক ডিগ্রি লাভ করেন। তিনি বিবাহ করেন, ভারতীয় পররাষ্ট্র পরিষেবা দপ্তরের একজন অবসরপ্রাপ্ত উচ্চ পদাধিকারী, সঞ্জয় সিংকে।
শ্রীমতি সিং, ১৯৭৬ ব্যাচের, ভারতীয় পররাষ্ট্র পরিষেবা দপ্তরের একজন উচ্চপদস্থ কর্মচারী। তিনি একজন জার্মান ভাষাবিদ এবং তিনি বন, আক্রা, প্যারিস, এবং ব্যাংককের ভারতীয় দূতাবাসগুলিতে বিভিন্ন পদে কাজ করেছেন। তিনি ২০০০ সাল থেকে ২০০৪ সাল পর্যন্ত মিলানে ভারতের কনসাল জেনারেল ছিলেন, এবং ২০০৭ সাল থেকে ২০১২ সাল পর্যন্ত অস্ট্রেলিয়ায় ভারতের হাই কমিশনার হিসাবে কাজ করেছেন। দিল্লিতে তিনি মন্ত্রিসভার অর্থনৈতিক সমন্বয় দপ্তরের সঙ্গে যুক্ত ছিলেন এবং নেপাল, পশ্চিম ইউরোপ ও ইউরোপীয় ইউনিয়নের সঙ্গে নির্বাহী সরকারি সচিব এবং যুগ্ম সচিব হয়ে প্রশাসনিক পরিচালক হিসাবে সংযোগ রেখেছেন।। অস্ট্রেলিয়াতে হাইকমিশনার হিসেবে তার মেয়াদ, ভারতীয় ছাত্রদের উপর বর্ণবাদী হামলা, এবং তার পর অস্ট্রেলিয়ান লেবার পার্টির ইউরেনিয়াম বিক্রির বিষয়ে ভারতকে ব্যতিক্রমী করার সিদ্ধান্ত নেওয়ার পর ইন্দো-অস্ট্রেলিয়ান সম্পর্কে অস্থিরতার কারণে চিহ্নিত হয়েছিল। তিনি বলিষ্ঠ সিদ্ধান্ত নিতে দ্বিধা করতেন না, যেমন ১৯৮৩ সালে বৃষ্টি জর্জরিত কৈলাশ মানসরোবর ভ্রমণের সময় যোগাযোগকারী স্বেচ্ছাসেবক হিসেবে দায়িত্ব পালন করেছিলেন, ভারতীয়দের বিরুদ্ধে জাতিগত হামলার মোকাবিলা করার জন্য অস্ট্রেলিয়ান কর্তৃপক্ষের সাথে কঠোর অবস্থান নিয়েছিলেন, এবং, যুগ্ম সচিব হিসাবে পশ্চিম ইউরোপের সঙ্গে সংযোগ রাখার সময়, তিনি ইউরোপীয় ইউনিয়নের ছোট ছোট দেশগুলির কাছ থেকে নির্দেশনামূলক সহায়তা গ্রহণ না করার ভারতের অবস্থানকে সমর্থন করেছিলেন।
২০১৩ সালে সুজাতা সিং ভারতের পররাষ্ট্র সচিব হিসাবে রঞ্জন মাথাই এর পর দায়িত্ব গ্রহণ করেন।। তিনি এস. জয়শঙ্করের বদলে নির্বাচিত হয়ে নিযুক্ত হন, এবং ১লা আগস্ট ২০১৩ তারিখে দায়িত্ব গ্রহণ করেন। সেই সময় তিনি ভারতের প্রতিবেশী দেশগুলির কোনও একটিতেও রাষ্ট্রদূত হিসেবে কাজ করেননি, এবং তাই এটি তার জন্য একটি কঠিন কাজ ছিল। শ্রীমতি সিং চোকিলা আয়ার এবং নিরুপমা রাও এর পর ভারতীয় কূটনৈতিক দলের নেতৃত্ব দিতে তৃতীয় মহিলা কর্মকর্তা ছিলেন। সাধারণ ভাবে, পররাষ্ট্র সচিব হিসাবে তার মেয়াদ ২০১৫ সালের আগস্টে শেষ হবার কথা ছিল; যদিও, ২৮শে জানুয়ারী ২০১৫ তারিখে সরকারি আদেশবলে এটি শেষ করে দেওয়া হয় এবং এস. জয়শঙ্কর তার স্থলাভিষিক্ত হন, যিনি মার্কিন যুক্তরাষ্ট্রে ভারতীয় রাষ্ট্রদূত হিসাবে ভারতের প্রধানমন্ত্রী মোদীর মার্কিন সফরের সময়, এবং মার্কিন প্রেসিডেন্ট ওবামার ভারত সফরের সময় গুরুত্বপূর্ণ ভূমিকা পালন করেন।
ক্যাম্পো দে ও'দোনেল

কাম্পো দে ও'দোনেল স্পেনের মাদ্রিদে অবস্থিত একটি বহুমুখী স্টেডিয়াম। এটি প্রাথমিকভাবে রিয়াল মাদ্রিদ ফুটবল ক্লাব ঘরের মাঠ হিসেবে ব্যবহার করতো। যা ১৯২৩ সালে কাম্পো দে সিউদাদ লিনিয়াল দ্বারা প্রতিস্থাপিত করা হয় এবং এটি বন্ধ করে দেওয়া হয়।স্টেডিয়ামটির দর্শক ধারণক্ষমতা ছিলো ৫,০০০।
মুখের লালা

লালা হল একটি শারীরিয় তরল বস্তু যা প্রানীর মুখের লালা গ্রন্থি হতে উৎপন্ন হয়। মানব লালার ৯৯.৫% পানি সহ ইলেক্ট্রোলাইট, শ্লেষ্মা, শ্বেত লোহিত কনিকা, এপিথেলিয়াল কোষ (যা থেকে ডিএনএ বের করা যাবে), এনজাইম (যেমন এ্যামিলেস এবং লাইপেজ), এন্টিমাইক্রোবিয়াল এজেন্ট নি:সৃরক যেমন ইমিউনোগ্লোবিউলিন এ এবং লাইসোজাইম।
খাদ্যকনা এবং চর্বি হজম প্রক্রিয়ার শুরুতে লালাস্থিত এনজাইমগুলো গুরুত্বপূর্ণ। এইসকল এনজাইম দাতের ফাকে আটকে থাকা খাদ্যকনাও ভাঙ্গতে সাহায্য করে যার মাধ্যমে ব্যাক্টেরিয়ার আক্রমণ হতে দাতকে সুরক্ষার কাজটিও করে থাকে। খাদ্য ভেজাতে, গিলার সুবিধা এবং মুখের অভন্ত্যরের শ্লেষাজিল্লির উপরিস্তর রক্ষার্থে লালা পিচ্ছিলকারক উপাদান হিসেবে কাজ করে।
ক্যাথরিন রস

ক্যাথরিন জুলিয়েট রস (; জন্ম: ২৯ জানুয়ারি ১৯৪০) হলেন একজন মার্কিন অভিনেত্রী ও লেখিকা। তিনি "দ্য গ্র্যাজুয়েট" (১৯৬৭) ছবিতে এলাইন রবিনসন চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি ১৯৬৯ সালে "বুচ ক্যাসিডি অ্যান্ড দ্য সানড্যান্স কিড" ছবিতে এটা প্লেস ও "টেল দেম উইলি বয় ইজ হিয়ার" ছবিতে লোলা চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন। এছাড়া তিনি "ভয়েজ অব দ্য ডেমড" (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
রস ১৯৪০ সালের ২৯শে জানুয়ারি ক্যালিফোর্নিয়ার হলিউডে জন্মগ্রহণ করেন। বিভিন্ন সূত্রে তার জন্মসাল ১৯৪২ বা ১৯৪৩ বলে উল্লেখ করেছে। তার পিতা ডুডলি রস নৌবাহিনীতে ছিলেন এবং পরে অ্যাসোসিয়েটেড প্রেসে কাজ করেছেন। তারা সপরিবারে ক্যালিফোর্নিয়ার ওয়ালনাট ক্রিকে বসবাস শুরু করেন। রস ১৯৫৭ সালে লাস লোমাস হাই স্কুল থেকে পড়াশোনা সম্পন্ন করেন। রস তরুণ বয়সে দক্ষ ঘোড় সওয়ার ছিলেন এবং রোডিও চালক কেসি টিবসের বন্ধু ছিলেন।
রস "দ্য গ্র্যাজুয়েট" (১৯৬৭) ছবিতে ডাস্টিন হফম্যানের বিপরীতে এলাইন রবিনসন চরিত্রে অভিনয় করে সকলের নজরে আসেন। এই কাজের জন্য তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং বর্ষসেরা নবীন অভিনেত্রী হিসেবে গোল্ডেন গ্লোব পুরস্কার অর্জন করেন। এই ছবিতে অভিনয়ের পর তিনি বলেন, "আমি চলচ্চিত্র তারকা নই... এই পদ্ধতিটি হারিয়ে যাচ্ছে এবং আমি একে সাহায্য করতে চাই।" ১৯৬৯ সালে তিনি পল নিউম্যান ও রবার্ট রেডফোর্ডের সাথে "বুচ ক্যাসিডি অ্যান্ড দ্য সানড্যান্স কিড" ছবিতে এটা প্লেস এবং "টেল দেম উইলি বয় ইজ হিয়ার" ছবিতে লোলা চরিত্রে অভিনয় করেন। এই দুটি ছবিতে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কার অর্জন করেন।
তিনি ১৯৭০-এর দশকে লস অ্যাঞ্জেলেসের ছোট প্লেহাউজে ফিরে যান। ১৯৭৫ সালে তিনি "দ্য স্টেপফোর্ড ওয়াইভস" চলচ্চিত্রে অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন। তিনি ১৯৭৬ সালে এবিসি'র টিভি চলচ্চিত্র "ওয়ান্টেড: দ্য সানড্যান্স ওম্যান"-এ এটা প্লেস চরিত্রে অভিনয় করেন। তিনি "ভয়েজ অব দ্য ডেমড" (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
জুডিথ অ্যান্ডারসন

জুডিথ অ্যান্ডারসন () নামে পরিচিত ডেম ফ্রান্সেস মার্গারেট অ্যান্ডারসন, এসি, ডিবিই (; ১০ ফেব্রুয়ারি ১৮৯৭ - ৩ জানুয়ারি ১৯৯২) ছিলেন একজন অস্ট্রেলিয়ায় জন্মগ্রহণকারী ব্রিটিশ অভিনেত্রী। তিনি মঞ্চ, চলচ্চিত্র ও টেলিভিশনে সফলতার সাথে কাজ করেছেন। তাকে বিংশ শতাব্দীর সেরা ধ্রুপদী মঞ্চ অভিনেত্রী হিসেবে বিবেচনা করা হয়। মঞ্চে কাজের জন্য তিনি একটি টনি পুরস্কার অর্জন করেন। তিনি "রেবেকা" (১৯৪০) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।
অ্যান্ডারসন "ম্যাকবেথ" টিভি ধারাবাহিকে অভিনয় করে দুটি প্রাইমটাইম এমি পুরস্কার অর্জন করেন। তিনি "ডুপন্ট শো অব দ্য মান্থ", "এলিজাবেথ দ্য কুইন", "দ্য বরোয়ার্স", "মেডিয়া", এবং "সান্তা বারবারা" ধারাবাহিকে অভিনয় করে আরও পাঁচটি এমি পুরস্কারের মনোনয়ন লাভ করেন।
ফ্রান্সেস মার্গারেট অ্যান্ডারসন ১৮৯৭ সালের ১০ই ফেব্রুয়ারি দক্ষিণ অস্ট্রেলিয়ার অ্যাডিলেডে জন্মগ্রহণ করেন। তার মাতা জেসি মার্গারেট (জন্মনাম: সল্টমার্শ, ১৯ অক্টোবর ১৮৬২-২৪ নভেম্বর ১৯৫০) ছিলেন একজন সেবিকা এবং পিতা স্কটল্যান্ডে জন্মগ্রহণকারী জেমস অ্যান্ডারসন অ্যান্ডারসন একজন শেয়ারব্রোকার এবং প্রসপক্টরের অগ্রদূত। তিনি নরউডে একটি প্রাইভেট স্কুলে পড়াশোনা করেন এবং তার শিক্ষা সম্পন্ন করার পূর্বেই স্কুল ত্যাগ করেন।
তিনি ১৯১৫ সালে ফ্রান্সি অ্যান্ডারসন নামে মঞ্চে অভিনয় জীবন শুরু করেন। তিনি সিডনির থিয়েটার রয়্যালে "আ রয়্যাল ডিভোর্স" নাটকে স্টেফানি চরিত্রে অভিনয় করেন। স্কটিশ অভিনেতা জুলিয়াস নাইট এই কোম্পানির পরিচালক ছিলেন এবং অ্যান্ডারসন তার অভিনয়ের দক্ষতার ভিত গঠনে তার অবদানের কথা স্বীকার করেন। তিনি তার সাথে "দ্য স্কারলেট পিম্পারনেল", "দ্য থ্রি মাস্কেটিয়ার্স", "মঁঅসিয়ে বোকোয়ার" এবং "ডেভিড গ্যারিক" নাটকে অভিনয় করেন। ১৯১৭ সালে তিনি নিউজিল্যান্ড সফরে যান।
ফোর্টনাইট

ফোর্টনাইট এপিক গেমস দ্বারা নির্মিত একটি অনলাইন যুদ্ধ রয়েল ভিডিও গেম, যা ২০১৭ সালে প্রকাশ পায়। এটি তিনটি ভিন্ন মোডে খেলা যায়, যা সবগুলোতেই একই গেমপ্লে দেখা যায়। এই তিনটি মোড হল - ফোর্টনাইট : সেভ দ্যা ওয়ার্ল্ড, যা একটি কো-ওপারেটিভ শুটার সার্ভাইভাল গেম যেখানে জোম্বির মত প্রাণিদের মোকাবেলা করতে হয়; ফোর্টনাইট ব্যাটল রয়েল, যেখানে ১০০ জন খেলোয়াড় নিজেদের মধ্যে যুদ্ধ করেন এবং যে প্লেয়ার সবার শেষে বেচে থাকেন তিনিই বিজয়ী হন; ফোর্টনাইট ক্রিয়েটিভ, যেখানে প্লেয়ারদের নিজেদের নিজস্ব মোড আর এরিনা বানানোর স্বাধীনতা প্রদান করা হয়। এর মধ্যে প্রথম দুটি গেম ২০১৭ সালে আর্লি এক্সেস হিসাবে প্রকাশ পায় এবং ক্রিয়েটিভ ডিসেম্বর ৬, ২০১৮ তে প্রকাশ পায়।
প্রথম দুইটি গেমই এপিক গেমসকে ব্যবসায়ীক সাফল্যের মুখ দেখায়; যেখানে ফোর্টনাইট ব্যাটল রয়েল ১ বছরেরও কম সময়ের মধ্যে ১২৫ মিলিয়ন খেলোয়াড় অর্জন করে এবং বিশ্বব্যাপি জনপ্রিয়তা পায়।
ফোর্টনাইট ব্যাটল রয়্যাল

ফোর্টনাইট ব্যাটল রয়েল হল ফোর্টনাইট সিরিজের দ্বিতীয় গেম যা ২০১৭ এর সেপ্টেম্বরে উইন্ডোজ, প্লেস্টেশন ৪ এবং এক্সবক্স এর জন্য মুক্তি পায়। ২০১৮ সালের জুন মাসে এটি এর নিনটেন্ডো সুইচ ও আইওএস সংস্করণ এবং আগস্ট মাসে এন্ড্রয়েড সংস্করণ প্রকাশ করে।
এই গেমে একজন খেলোয়াড় গঠন তৈরী করতে পারেন, যা আত্মরক্ষা কিংবা বিল্ডিং হিসেবে কাজ করে।
এল ভিয়েহো ক্লাসিকো

<br>
এল ভিয়েহো ক্লাসিক হলো রিয়াল মাদ্রিদ ফুটবল ক্লাব এবং অ্যাথলেটিক বিলবাও এর মধ্যকার যেকোনো খেলা। ১১ ডিসেম্বর পর্যন্ত এটিই স্পেনের সবচেয়ে বেশি খেলা ম্যাচ ছিলো,যা এল ক্লাসিকো ছাড়িয়ে যায় যদিও কোপা দেল রেতে এখনো এই প্রতিদ্বন্দ্বিতাই সবচেয়ে বেশি খেলা হয়েছে।
এই দুইটি এবং এফসি বার্সেলোনা হলো এমন ক্লাব যারা কখনো লা লিগা থেকে অবনমিত হয় নি। উভয় দলই সোশিওদের (মেম্বার) মালিকানায় যারা সভাপতি নির্বাচন করে।
১৯২৯ সালের কোপা দেল রে সেমিফাইনালের বিলবাওতে দ্বিতীয় লেগ 'ব্যাঙ ম্যাচ' নামে পরিচিত হয়ে ওঠে। প্রথম লেগে বিলবাও ৩-১ এ পিছিয়ে ছিলো, একটি স্থানীয় কোম্পানি খেলনা বিতরণ করে যা প্রতিপক্ষকে বিভ্রান্ত করার জন্য স্টেডিয়ামে শব্দের মাত্রা বাড়াতে ব্যাঙের মতো আওয়াজ করে, তবে এটি দুর্দান্তভাবে ব্যর্থ হয়েছে, রিয়াল মাদ্রিদ ৪-১ গোলে ম্যাচটি জয়লাভ করে।
দশজন খেলোয়াড় উভয় দলের হয়ে খেলেছে;
পাঁচজন প্রশিক্ষক উভয় ক্লাবে ছিলো:
জিয়ারত জেলা

জিয়ারত পাকিস্তানের বেলুচিস্তান প্রদেশের উত্তরে অবস্থিত একটি জেলা। জিয়ারত শহরটি (প্রায় ২৪০০ মিটার উচ্চতায় অবস্থিত) জেলার প্রধান সদর দফতর হিসেবে পরিচালিত হয়। এছাড়াও এটি প্রধান তহসিল হিসেবে কাজ করে থাকে। খলিফাত পাহাড় জিয়ারত জেলার ১১,৪০০ ফুট (৩,৫০০ মিটার) উচ্চতা নিয়ে সর্বোচ্চ শিখরে অবস্থান করছে।
জিয়ারত জেলা ১৯৮৬ সালের জুলাইয়ে প্রতিষ্ঠিত হয়েছিল, তবে পূর্বে এটি সিবি জেলার অন্যতম একটি অংশ হিসেবে পরিচালিত হত।
১৯৯৮ সালে আদমশুমারীর আনুমানিক হিসাব অনুযায়ী, জিয়ারত জেলার জনসংখ্যা ছিল প্রায় ৩৩,৩০০ জন এর মত, যেখানে ২০০৫ সালের আনুমানিক হিসাব অনুযায়ী জনসংখ্যা ছিল প্রায় ১০০,০০ জন এর মত। প্রায় ৯৯% এর মত মুসলমান সম্প্রদায়ের মানুষের বসবাস। জেলাটির প্রথম প্রধান ভাষা বা মাতৃভাষা হিসেবে পশতু ভাষা ব্যবহার করে, প্রায় ৯৯.৫% মানুষ কথা বলে থাকে।
বিনারীকরন

উন্নয়নশীল জীববিজ্ঞান এবং প্রানীবিজ্ঞানে বিনারীকরন () বিষয়টি হলো লিঙ্গ ভিন্নতা করণের এমন একটি বিষয়, যেখানে সম্ভাব্য নারীর গঠন, ক্রিয়াকলাপ অথবা স্বভাব পুরুষের বৈশিষ্ট্য ও স্বভাব দ্বারা প্রতিস্থাপিত হয়। অর্থাৎ, ভ্রুণীয় পর্যায়ে ভ্রুণের বিকাশ লাভের সময়, নারীর স্বভাব অপসারণই হলো বিনারীকরণ।
মানুষের লিঙ্গ বিজ্ঞান সংক্রান্ত আলোচনায় সবচেয়ে বহুল প্রচলিত উদাহরণটি হলো এন্টি মুলেরিয়ান হরমোনের ব্যুৎপন্নের কারণে ভ্রূণের তৃতীয় এবং চতুর্থ মাসে মুলরেয়ান ডাক্টের ক্রমবিকাশ বন্ধ হয়ে যায়। যদিও এর বিষয়টি মানুষের বিকাশের সংক্রান্ত আলোচনায় ব্যবহার করা হয় না।
মানুষ ব্যতীত অনেক স্তন্যপায়ী প্রাণীতে প্রাপ্ত বিভিন্ন উদাহরণ এর সাপেক্ষে দেখা গিয়েছে যে, শুক্রাশয় দ্বারা নির্গত হরমোন সরাসরী মস্তিষ্কে ক্রিয়া করে নারী বৈশিষ্ট্য বিকাশে অন্তরক সৃষ্টি করে। এই বৈশিষ্ট্য বলতে নারীর যৌন আচরণকে বিশেষভাবে বুঝানো হয়।
কিল্লা সাইফুল্লাহ জেলা

কিলা সাইফুল্লাহ, কিল্লা সাইফুল্লাহ, অথবা সাইফুল্লাহ কিলা () (সাইফুল্লাহ খানের দুর্গ) পাকিস্তানের উত্তর-পশ্চিম বেলুচিস্তান প্রদেশে অবস্থিত একটি জেলা।
১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯৪,০০০ জন এর মত। তবে পশতু ভাষার কথিত বিশাল সংখ্যাগরিষ্ঠ লক্ষ্যে করা যায়, প্রায় (৯৯.২%) মানুষ ব্যবহার করে থাকেন।
জেলা প্রশাসনিকভাবে নিম্নোক্ত তহসিলগুলে রয়েছে:
কালাত বিভাগ

কালাত বিভাগ পাকিস্তানের বেলুচিস্তান প্রদেশের একটি প্রশাসনিক বিভাগ। এটি রাজধানীর নাম হচ্ছে খুজদার। কালাত বিভাগের এলাকা প্রায় ১৪০,৬১২ বর্গ কিলোমিটার।
বিভাগটিতে নিম্নলিখিত জেলাগুলি রয়েছে:
আলেক বেঞ্জামিন

আলেক বেঞ্জামিন (জন্ম ২৮ মে, ১৯৯৪) হলেন একজন মার্কিন গায়ক-গীতিকার, যিনি মার্কিন যুক্তরাষ্ট্রের এরিজোনা রাজ্যের ফিনিক্স শহর থেকে আগত। তিনি তার গান সমূহ "পেপার ক্রাউন", "আই বিল্ট এ্য ফ্রেন্ড", "এন্ড অব দ্য সামার", "লেট মি ডাউন স্লোলি" এবং "ওয়াটার ফাউন্টেন" এর জন্য বিশেষ ভাবে পরিচিত। এছাড়াও তিনি সাধারণ শ্রোতাদের নজর কেড়ে নিতে সক্ষম হয়েছেন। তার একক সঙ্গীত প্রকল্প ছাড়াও, বেঞ্জামিন জনপ্রিয় মার্কিন গায়ক এবং গীতিকার জন বেলিয়ন-এর মত গায়কের গায়কদের সাথে গান লেখে সাফল্য অর্জন করেছেন, যেগুলোর মধ্যে জনের অ্যালবাম "দ্য" "হিউম্যান" "কন্ডিশন"-এর "নিউ ইয়র্ক সৌউল পার্ট. ii" গানটিতে তার সাথে কন্ঠ দেয়া অন্যতম। আলেক, জনপ্রিয় মার্কিন র‍্যাপার এমিনেম এবং আরেক বিখ্যাত মার্কিন গায়ক পল সায়মন-এর মত গায়কদের দ্বারা প্রচন্ডভাবে প্রভাবাপন্ন।
উত্তর কামরূপ সহিংসতা

উত্তর কামরূপ সহিংসতা () আদতে আসামে বাঙালি বিতাড়নের বঙাল খেদা-এরই অংশ৷ ৩রা জানুয়ারী ১৯৮০ খ্রিষ্টাব্দে নলবাড়ি জেলার সদর নলবাড়ি থেকে ১০ মাইল উত্তরে বরিকাডাঙা গ্রামে (বর্তমানে বাক্সা জেলা) প্রথম হিংসার আগুন ছড়িয়ে পড়ে৷ এই হিংস্রতার মুল উদ্দেশ্য ছিলো আসামে ভাষাগত ও ভাষাভিত্তিক ধর্মগত সংখ্যালঘু বাঙালিদের ওপর আক্রমণ ও বিতাড়ন৷ এই চাঞ্চল্যকর পরিস্থিতিতে যখন সংঘর্ষের ফলে বরিকাডাঙার একটি উচ্চ বিদ্যালয়ে বাঙালিবিদ্বেষী সদৌ অসম ছাত্র সন্থার মূলচক্রী সদস্য দিলীপ হুজুরীর মৃত্যু হয় তখন পরিস্থিতি আগুনে ঘি ঢালে৷ এরপর থেকে ধারাবাহিক ভাবে আশেপাশের গ্রামগুলিতে ও উত্তর কামরূপের বিভিন্ন জায়গাতে হেনস্থা ও হত্যাকাণ্ডের খবর আসতে থাকে৷
ভারত বিভাগ তথা বাংলা ভাগের সময় ভারতে বিভিন্ন জায়গাতে জাতিবিদ্বেষ, ধর্মবিদ্বেষ ও গণহত্যা চরম পর্যায়ে পৌছায়৷ উত্তর কামরূপ গণহত্যাকাণ্ড তার মধ্যেই উল্লেখ্য বঙাল খেদা আন্দোলনের অংশ বলা যেতে পারে৷ আসামের বিশেষ করে বরাক উপত্যকা অঞ্চলে অসমীয়াদের দ্বারা বাঙালি হিন্দুদেরকে চরম ভাষাভিত্তিক ও সংস্কৃতিগত হিংস্রতার শিকার হতে হয়৷
বিক্ষিপ্তভাবে ১৯৮০ খ্রিষ্টাব্দে কামরূপ জেলার উত্তরাংশে (বর্তমানে মুলতঃ বাক্সা জেলা ও নলবাড়ি জেলাতে অবস্থিত) একাধিকবার ভাষাগত ও ধর্মগত সংখ্যালঘুদের গণহত্যা করা হয় যার সঠিক গণনা করা সম্ভব হয়নি৷ একই ভাবে শিলাপাথর ও খয়রাবাড়ি গণহত্যাকাণ্ড ঘটে যা ছিলো সম্পুর্ণভাবে একটি বাঙালিবিদ্বেষী আন্দোলন৷
আসাম প্রদেশে প্রায়শই বাংলাভাষীরা বহিরাগত বলে উপেক্ষিত হন ও বাংলাবিরোধী আন্দোলনের কেন্দ্র হয়ে ওঠেন৷ আন্দোলনের শুরুতে পূর্ববঙ্গ থেকে আগত মুসলমান ছাত্র সম্প্রদায় ও এই আন্দোলনে যোগদান করেছিলো৷ তারা নিজেদেরকে অসমীয়া বলে দাবী করেন ও অসমীয়াদের সাথে মিশে যাওয়ার জন্য নিজেদের নও অসমীয়া বলা শুরু করে, এর অর্থ নতুন অসমীয়া৷ ভারত বিভাজনের পর থেকে তারা নিজেদের বাঙালি অস্তিত্ব ভুলে অসমীয়া পরিচিতি নিতে থাকে৷ এভাবে নও অসমীয়াদের প্রভাবে আসামে ঐ অঞ্চলে অসমীয়া সংখ্যা নথি অনুযায়ী বৃদ্ধি পায় ও তারা হিন্দু-মুসলিম নির্বিশেষে বাঙালি পরিচিতিযুক্তদের বিরূদ্ধে হিংস্রতা ছড়াতে থাকে৷ বিদ্রুপ হলো, সেই নও অসমীয়াদের সাথে মুলভাষী অসমীয়ারা যখন বিরূপ আচরণ করা শুরু করে তখন তারা বাঙালীবিদ্বেষী আন্দোলনের বিরোধীতা শুরু করে ও অসমীয়াদের সমর্থন দেওয়া বন্ধ করে দেয়৷ 
একটি সূত্রে জানা যায়, আসাম ছাত্র সংগঠনের তরফ থেকে তিনদিন ব্যাপী বাংলা-বিরোধী আন্দোলনের তদারকি করতে আসে বরিকাডাঙার বাগানপাড়া উচ্চ বিদ্যালয়ে৷ অন্য সূত্রে, আসাম ছাত্র সংগঠন বরিকাডাঙাতে বাংলাবিরোধী আন্দোলনের জন্য অর্থসাহায্য তুলতে আসে৷ বরিকাডাঙা গ্রামটি বাঙালী হিন্দু ও মুসলিম অধ্যুষিত, যার অধিকিংশ হিন্দুরাই ছিলেন শরণার্থী, ফলে স্বভাবতঃই তারা ছাত্র সংগঠনের ওপর ক্ষিপ্ত হয় ও সংঘর্ষের সূত্রপাত ঘটে৷
অবনিতা বীর

অবনিতা বীর একজন অর্থনীতিবিদ এবং মুম্বইয়ের আর.এন পোদ্দার স্কুল-এর পরিচালক-অধ্যক্ষ। তিনি ১৫ বছরেরও বেশি সময় ধরে ভারতীয় শিক্ষা ব্যবস্থায় কাজ করেছেন। তার কর্মজীবনের প্রথম দিকে, তিনি, প্রবীণ প্রধানমন্ত্রী রাজীব গান্ধীর সন্তানদের (রাহুল গান্ধী ও প্রিয়ঙ্কা বঢরা) অর্থনীতিতে বিশেষ পাঠ দিতে নিযুক্ত হন।
অবনিতা বীর অমৃতসরে জন্মগ্রহণ করেন। তিনি অর্থনীতিতে স্নাতকোত্তর শিক্ষা লাভের জন্য দিল্লি স্কুল অফ ইকনোমিক্সে যাওয়ার আগে লেডি শ্রী রাম কলেজ ফর ওমেন থেকে স্নাতক হন। তিনি অর্থনীতিতে অধ্যাপকত্বের জন্য বিশ্ববিদ্যালয় মঞ্জুরি কমিশন (ভারত) (নেট) পরীক্ষায় উত্তীর্ণ হন। তিনি হার্ভার্ড গ্রাজুয়েট স্কুল অফ ইকোনমিক্স এবং আইআইএম-আহমেদাবাদ সহ বিভিন্ন স্থানে শিক্ষা ও শিক্ষার সাথে সম্পর্কিত অনেক সম্মেলন ও কর্মশালায় অংশ নেন।
তিনি প্রধান শিক্ষক হিসাবে পোদ্দারে যোগদান করার পূর্বে মালিয়া অদিতি ইন্টারন্যাশনাল স্কুল, হায়দ্রাবাদ পাবলিক স্কুল এবং অন্যান্য বিদ্যালয়ে বিভাগের প্রধান এবং সমন্বয়কারী হিসাবে ভারতের সবচেয়ে সুপরিচিত শিক্ষা প্রতিষ্ঠানগুলির সাথে কাজ করেছেন।
তিনি এডুকেশন কোয়ালিটি ফাউন্ডেশন অব ইন্ডিয়া থেকে শিক্ষায় শ্রেষ্ঠত্বের জন্য ইকিউএফআই ইন্ডিয়া এডুকেশন অ্যাওয়ার্ডস ২০০৮ এবং ২০১৬ সালে আইসিএস থেকে এডুকেশনাল লিডারশিপ অ্যাওয়ার্ডস জিতেছেন। তিনি কপিল সিব্বলের শিক্ষা সংস্কার কমিটির সদস্য হয়েছিলেন এবং পরে, কেন্দ্রীয় মাধ্যমিক শিক্ষা বোর্ডয়ে ভারতের গভর্নিং বডি সদস্য হিসাবে নিযুক্ত হন। তাকে সংবাদপত্র, ম্যাগাজিন , এবং এনডিটিভি -এর মতো সংবাদ চ্যানেল পরিচালিত বুলেটিনগুলিতে দেখা যেত, যে অনুষ্ঠানগুলি শিক্ষা এবং ছাত্র-ছাত্রী সম্পর্কিত অন্যান্য বিষয়গুলিতে নিয়েমনোনিবেশ করেছিল। তিনি অনুপ্রেরণীয় পরামর্শদাতা হিসাবে "কো বুন হুই স্কলারস অ্যাওয়ার্ডস" (২০১৩)এর জন্য নির্বাচিত হয়েছেন। উপরন্তু, তিনি বার্সেলোনায় অনুষ্ঠিত মেন্টর স্কুল প্রোগ্রামের জন্য মাইক্রোসফ্টের নির্বাচিত ৮০ জন অসামান্য শিক্ষকের মধ্যে একজন। শিক্ষা ক্ষেত্রে তার অবদানের জন্য ২০১৪ সালে এফআইসিসিআই এফএলও (ফিকি ফ্লোও) তাকে "অসাধারণ নারী অর্জনকারী পুরস্কার" (আউটস্টান্ডিং ওমেন অ্যাচিভার অ্যাওয়ার্ড) প্রদান করেছিল। তিনি নভেম্বর ২০১৪ সালে ক্যালিফোর্নিয়ার মাউন্টেন ভিউতে অনুষ্ঠিত গুগল শিক্ষা সিম্পোজিয়ামে ভারতের প্রতিনিধিত্বকারী উপস্থাপক এবং সহ-প্যানেলবাদী ছিলেন।
প্রায় একই সময়ে, ২০১৬ সালে তিনি প্রযুক্তি ও শিক্ষার ক্ষেত্রে গুরুত্বপূর্ণ ভূমিকা পালন করেন। তিনি গুগুল- এর গ্লোবাল.এডু- উপদেষ্টা বোর্ডের সদস্য হিসাবে নিযুক্ত হন, নেতৃবৃন্দ, শিক্ষাবিদ, শিক্ষক ও শিক্ষার্থীদের একই মঞ্চে এনে শিক্ষায় রূপান্তর আনার জন্য একটি বিশ্বব্যাপী উদ্যোগ আনতে।
তিনি অর্থনীতিতে দুটি বইয়ের সহ-লেখক।
রয় শেইডার

রয় রিচার্ড শেইডার (; ১০ নভেম্বর ১৯৩২ – ১০ ফেব্রুয়ারি ২০০৮) ছিলেন একজন মার্কিন অভিনেতা ও অ্যামেচার বক্সার। তিনি ১৯৭০-এর দশকের কয়েকটি চলচ্চিত্রে প্রধান ও পার্শ্ব চরিত্রে অভিনয় করে খ্যাতি অর্জন করেন, তন্মধ্যে রয়েছে "দ্য ফ্রেঞ্চ কানেকশন" (১৯৭১)-এ নিউ ইয়র্ক পুলিশ বিভাগে গোয়েন্দা বাডি ক্লাউডি রুসো, যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন; "দ্য সেভেন আপস" (১৯৭৩)-এ নিউ ইয়র্ক পুলিশ বিভাগে গোয়েন্দা বাডি মানুচ্চি; "জস" (১৯৭৫) এবং "জস টু" (১৯৭৮)-এ পুলিশ প্রধান মার্টিন ব্রডি; "ম্যারাথন ম্যান" (১৯৭৬)-এ ডক; "অল দ্যাট জাজ" (১৯৭৯)-এ বব ফসের চরিত্রের উপর ভিত্তি করে লেখা চিত্রগ্রাহক ও চলচ্চিত্র পরিচালক জো গিডিয়ন, যার জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন; এবং "টুয়েন্টি টেন" (১৯৮৪)-এ ডক্টর হেউড আর. ফ্লয়েড।
শেইডার বিজ্ঞান কল্পকাহিনিমূলক টিভি ধারাবাহিক "সিকোয়েস্ট ডিএসভি" (১৯৯৩-১৯৯৬)-এ ক্যাপ্টেন নাথান ব্রিজার চরিত্রে অভিনয়ের জন্য পরিচিত। "অলমুভি" তাকে "হলিউড অভিনেতাদের মধ্যে অন্যতম স্বনামধন্য" বলে উল্লেখ করে।
হোজাই দাঙ্গা

হোজাই দাঙ্গা আসামের হোজাই জেলার সদর ও তার পার্শ্ববর্তী এলাকাতে ঘটে যাওয়া একটি গণহত্যা৷ মূলত: বাঙালি হিন্দু সম্প্রদায়, যারা ভারত বিভাজনকালে পূর্ব পাকিস্তান থেকে শরণার্থী হয়ে আশ্রয় নিয়েছিলো তারাই ছিলো এই গণহত্যার শিকার৷ সরকারী মতে ১০০-এর অধিক বাঙালি হিন্দুকে এই গণহত্যার শিকার হতে হয়েছিলো৷ আক্রমণকারীরা ছিলেন জাতিতে অসমীয়া ও ধর্মে হিন্দু৷ প্রাথমিকভাবে একজন ফটোশপের মালিক ও ক্রেতার মধ্যে বচসা বাঁধলেও এই সামান্য কারণে ১৯৯৩ খ্রিষ্টাব্দে ঘটে যায় নির্মম এই বাঙালি হত্যাকাণ্ড৷
মিরপুর বিভাগ

মিরপুর বিভাগ পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক মিরপুর জেলার অন্যতম অংশ ছিল যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।
বর্তমানে, মিরপুর বিভাগের মধ্যে নিম্নলিখিত জেলা রয়েছে:
নিচলামারী গণহত্যাকাণ্ড

৩০শে ডিসেম্বর ১৯৯৭ খ্রিষ্টাব্দে রাষ্ট্রীয় বোরোল্যান্ড গণতান্ত্রিক মোর্চা সংগঠনের বন্দুকবাজরা ১২ জন বাঙালি হিন্দুকে দরং জেলার নিচলামারিতে (বর্তমানে ওদালগুরি জেলা) গুলি করে হত্যা করে চাঞ্চল্য ছড়ায় যা নিচলামারি গণহত্যাকাণ্ড নামে কুখ্যাত৷ মৃৃতদের মধ্যে ছিলেন ৬ জন নারী একজন ৬ মাস বয়সী শিশু এবং ৫ জন পুরুষ৷ তার পরের দিন ৩১শে ডিসেম্বর একই মোর্চা সংগঠন পার্শ্ববর্তী অন্য একটি গ্রামে পুনরায় বাঙালিদের ওপর আক্রমণ করে ফলে সেখানেও ৯ জন বাঙালি প্রাণ হারায়৷
ভারতীয় যুক্তরাষ্ট্র থেকে আলাদা স্বায়ত্তশাসিত বোরোল্যান্ড গঠনের ঐক্য বাস্তবায়িত করতে না পেরে ১৯৯৩ খ্রিষ্টাব্দে পূর্বতন বোরো নিরাপত্তা দলটি রাষ্ট্রীয় বোরোল্যান্ড গণতান্ত্রিক মোর্চা নামে পরিবর্তিত হয়৷ খ্রিস্টান প্রধান এন.ডি.এফ.বি.(রা.বো.গ.মো.) বোরোঅধ্যুষিত অঞ্চলগুলিতে ভাষাগত সংখ্যালঘু বিশেষত বাঙালিদেরকে লক্ষ্য বানাতে থাকে৷ তারা হিন্দুপ্রধান বোরো সংগঠন বোরো জনমুক্তি ব্যাঘ্র বাহিনীর (বি.এল.টি.এফ) সদস্যদের ও লক্ষ্য বানায়৷ এমতাবস্তায় বাঙালি সংগঠনগুলির সাথে বি.এল.টি.এফ জোট বাঁধে ও এন.ডি.এফ.বি. থেকে বাঙালি হিন্দুদের রক্ষার্থে চুক্তি করা হয়৷ এরকম চলতে থাকাতে দরং জেলার নিচলামারিতে (বর্তমানে ওদালগুরি জেলা) এন.ডি.এফ.বি-এর সদস্যরা বাঙালি সংগঠনগুলির ওপর ক্ষিপ্ত হয় ও পরিকল্পনা মতো ৩০শে ডিসেম্বর ১৯৯৭ খ্রিষ্টাব্দে বাঙালিদের ওপর সশস্ত্র হামলা করা হয়৷
৩০শে ডিসেম্বর ১৯৯৭ খ্রিষ্টাব্দে ভারতীয় প্রমাণ সময় রাত ৮ টা নাগাদ এন.ডি.এফ.বি এর সশস্ত্র যোদ্ধাদের একটি দল নিচলামারি এলাকাতে প্রবেশ করে৷ তারা ৪ টি বাঙালি হিন্দু পরিবারের মোট ১৫ জন সদস্যকে বাড়ি থেকে বের করে নিয়ে আসে ও অগ্নিসংযোগ ঘটায়৷ এক ছয় মাসের শিশু ও ছয়জন মহিলাসহ বারোজন তৎক্ষণাৎ মৃৃত্যুমুখে পতিত হয় ও বাকী তিনজন গুরুতর আহত হয়৷ গণহত্যার পরের দিন স্থানীয়রা বিক্ষোভে তৎকালীন আসামের মুখ্যমন্ত্রী প্রফুল্ল কুমার মহন্ত আতঙ্কিত গ্রাম পরিদর্শনে আসেন ও মৃৃতদেহগুলি ময়নাতদন্তের জন্য প্রশাসনের হাতে তুলে দেওয়ার বন্দোবস্ত করেন৷
নীলম দেও

নীলম দেও ১৯৭৫ ব্যাচের ভারতীয় পররাষ্ট্র পরিষেবার (আইএফএস) পদাধিকারী। তিনি ডেনমার্ক এবং কোত দিভোয়ার (আইভরি কোস্ট) তে ভারতের রাষ্ট্রদূত হিসাবে কাজ করেছেন। এর সঙ্গে সিয়েরা লিওন, নাইজার এবং গিনিতেও তার সেই স্বীকৃতি ছিল।
তার কর্মজীবনে, তিনি দুবার মার্কিন যুক্তরাষ্ট্রে কর্মরত ছিলেন, প্রথমবার ১৯৯২ সাল থেকে ১৯৯৫ সাল পর্যন্ত ওয়াশিংটন, ডিসি তে এবং দ্বিতীয়বার ২০০৫ সাল থেকে ২০০৮ সাল পর্যন্ত নিউ ইয়র্ক শহরে। নিউ ইয়র্ক শহরের কনসাল জেনারেল হিসাবে, তিনি বিনিয়োগ প্রচার কর্মসূচির সঙ্গে জড়িত ছিলেন।
আইএফএস এ ৩৩ বছর কাজ করার পর, ২০০৯ সালে তিনি একত্রে এর প্রতিষ্ঠা করেন। তিনি একাধারে সেন্টার ফর এয়ার পাওয়ার স্টাডিজের এক বিশিষ্ট সদস্য ছিলেন, উন্নয়নমূলক পরামর্শ দেওয়ার একটি সংগঠন - দ্য ক্লাইমেট গ্রুপ এর একজন উপদেষ্টা ছিলেন, এবং ব্রেকথ্রু নামক একটি মানবাধিকার সংস্থার বোর্ড সদস্য ছিলেন।
নীলম দেও দিল্লি স্কুল অফ ইকোনমিক্স থেকে অর্থনীতিতে মাস্টার্স ডিগ্রি অর্জন করেন। আইএফএস এ যোগদান করার আগে, তিনি ১৯৭১ সাল থেকে ১৯৭৪ সাল পর্যন্ত দিল্লি বিশ্ববিদ্যালয়ের কমলা নেহরু কলেজে অর্থনীতি পড়িয়েছিলেন। তার, বিশেষ করে, আফ্রিকা, দক্ষিণ পূর্ব এশিয়া, ভারত-মার্কিন দ্বিপাক্ষিক সম্পর্ক, বাংলাদেশ ও অন্যান্য সার্ক প্রতিবেশী দেশগুলির বিষয়ে তথ্য সমন্বিত ব্যাপক জ্ঞান আছে। 
আইএফএস হিসাবে তিনি তার কর্মজীবন শুরু করেন ইতালি থেকে, ১৯৭৭ সাল থেকে ১৯৮০ সাল পর্যন্ত। তার পরের কর্মক্ষেত্র ছিল থাইল্যান্ড। সেখানে তিনি ১৯৮৪ সাল থেকে ১৯৮৭ সাল পর্যন্ত রাজনৈতিক এবং সংবাদ পদাধিকারী হিসাবে কাজ করেন। পররাষ্ট্র মন্ত্রণালয়ের দায়িত্ব পালনকালে, তিনি বাংলাদেশ, শ্রীলঙ্কা, মায়ানমার ও মালদ্বীপের জন্য যুগ্ম সচিব হয়ে কাজ করেছেন। এর আগে তিনি ১৯৯৬ সাল থেকে ১৯৯৯ পর্যন্ত ডেনমার্কের রাষ্ট্রদূতের দায়িত্ব পালন করেন এবং এর পর রাষ্ট্রদূত নিযুক্ত হন কোট ডি'ভা (আইভরি কোস্ট)তে (১৯৯৯-২০০২)। এর সঙ্গে সিয়েরা লিওন, নাইজার এবং গিনিতেও তার সেই স্বীকৃতি ছিল। তার সর্বশেষ নিয়োগে তিনি, ২০০৫ সাল থেকে ২০০৮ সাল পর্যন্ত, নিউ ইয়র্কের কনসাল জেনারেল ছিলেন। তার বিশেষ দায়িত্বগুলির মধ্যে ছিল মার্কিন কংগ্রেসের সঙ্গে, নীতি নির্ধারকদের সঙ্গে এবং মার্কিন যুক্তরাষ্ট্রের বিশ্ববিদ্যালয়গুলির সঙ্গে কৌশলগত বিষয় নিয়ে যোগাযোগ রাখা। 
তিনি ভারতের অর্থনৈতিক উত্থানের সঙ্গে জড়িত বিষয়, স্বদেশ থেকে নির্বাসন এবং বিশ্বব্যাপী রাজনীতি নিয়ে প্রায়শই মন্তব্য করেন। তার নিবন্ধগুলি বিভিন্ন প্রকাশনা সংস্থা থেকে প্রকাশিত হয়েছে। এগুলির মধ্যে আছে - গেটওয়ে হাউস, নিউজউইক, রিডিফ.কম, এবং প্রগতি। বিবিসি, সিএনএন-আইবিএন এর মত সম্প্রচার মাধ্যমে উপস্থিত হওয়ার পাশাপাশি, শ্রীমতি দেওকে অনেক জনসভাতেও কথা বলতে আমন্ত্রণ জানানো হয়েছে।
নীলম দেও বিবাহ করেন প্রমোদ দেও কে। তিনি ভারতীয় প্রশাসনিক সেবা দপ্তরের একজন পদাধিকারী। এর আগে তিনি সেন্ট্রাল ইলেকট্রিসিটি রেগুলেটরী কমিশনের চেয়ারম্যান ছিলেন। তাদের একটি কন্যা আছেন, যিনি এখন পেনসিলভানিয়ার লেহাই বিশ্ববিদ্যালয়ের রাজনৈতিক বিজ্ঞানের সহযোগী অধ্যাপক।